Diari Oficial de la Generalitat Valenciana


Sumari del DOGV 4635, del 21-11-2003 (2003/12158)

Notificació a Abdelkader Benkoulla. Expedient sancionador número 156/8242 TNQ.
------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12406


Organisme emissor
:   Conselleria de Territori i Habitatge

Tipus de document
:   Anunci

Notificació a Abdelkader Benkoulla. Expedient sancionador número 156/6593 FTE. [2003/Q12162]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte 156/02 SAN, es notifica a Abdelkader Benkoulla, amb últim domicili conegut al carrer de Santa Anna, número 24, 12332 de Burriana (Castelló), declaració de caducitat de l'expedient sancionador 156/5052 KPB, de data 30 de maig del 2003, dictat en l'expedient sancionador, que es tramita en la Unitat d'Inspecció Ambiental:
  
Vist que en data 18 de desembre del 2002 va ser objecte d'incoació l'expedient sancionador número 156/1598 ZDP dirigit contra Abdelkader Benkoulla pels següents fets:
  
Que el passat 6 de setembre del 2002, aproximadament a les 12.30 hores la Guàrdia Civil (comandància principal de Burriana) va poder constatar que Abdelkader Benkoulla canviava l'oli del vehicle marca Renault GTS, matrícula CS-5507-AM, abocant l'oli usat directament sobre el sòl, en la carretera de Burriana-Nules, al costat del desballestament de vehicles, fet que infringeix el que disposa l'article 47.2 de la Llei 10/2000, de 12 de desembre, de residus de la Comunitat Valenciana.
  
Vist que en el mateix acord d'iniciació es feia comptar de conformitat amb l'article 42.4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, el termini per a la resolució i notificació del procediment fixant-se en sis mesos.
  
Vist que fins a la data no s'ha notificat la resolució sancionadora en el present expedient i a la vista de la jurisprudència existent sobre la matèria entre altres sentència del Tribunal Suprem de 26 de juliol de 1988, «La regla general de la validesa de les actuacions administratives realitzades fora del temps establit... admet com a excepció el supòsit que per la seua pròpia naturalesa l'actuació de la potestat administrativa estiga essencialment sotmesa a termini, i aquest és el cas de la potestat sancionadora, de manera que transcorregut el termini de temps necessari per a produir-se la caducitat, l'administració ha de limitar-se a declarar-la, sense que puga legalment fer declaracions que atribuïsquen a la persona la comissió d'una infracció».
  
Sent la postura del Suprem clara: la resolució sancionadora dictada una vegada caducat el procediment és nul·la, en trobar-se entre els casos de nul·litat de ple dret continguts en l'article 62 de la Llei 30/1992.
  
Vist que la paralització de l'expedient no es deu a causes imputables a l'interessat i que en el present supòsit no resulten d'aplicació els supòsits d'excepció previst en els articles 5 i 7 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora.
  
Vist que, transcorregut el termini de caducitat es procedirà a declarar la caducitat de l'expedient i en conseqüència l'arxiu de les actuacions, tot això sense perjudici que es puga iniciar un nou procediment per a la determinació de possible responsabilitat sempre que la infracció no haguera prescrit.
  
A la vista de l'anteriorment assenyalat, resolc:
  
Declarar la caducitat de l'expedient sancionador número 156/8612 IMO, incoat contra Abdelkader Benkoulla, pel transcurs del termini de sis mesos per a resoldre, establit en l'article 42.2 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 20.6 del Reial Decret 1.398/1993, de 4 d'agost.
  
Les persones interessades podran interposar contra la present resolució, que no posa fi a la via administrativa, recurs d'alçada en el termini d'un mes a comptar des de l'endemà a aquell en què tinga lloc la notificació, davant de l'òrgan superior jeràrquic d'aquell que va dictar aquest, en aquest cas serà la secretària autonòmica de Territori i Medi Ambient, de conformitat amb el que estableix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjudici que s'utilitze qualsevol altra via que es considere oportuna.
  
I perquè servisca de notificació a l'interessat mencionat anteriorment, s'expedeix el present edicte.